हजारे को हिरासत में लिए जाने पर आश्चर्य नहीं : आडवाणी  
भाजपा के वरिष्ठ नेता लालकृष्ण आडवाणी ने कहा कि उन्हें अन्ना हजारे को हिरासत में लिए जाने पर कोई आश्चर्य नहीं हुआ है।
भाजपा के वरिष्ठ नेता लालकृष्ण आडवाणी ने कहा कि उन्हें अन्ना हजारे को हिरासत में लिए जाने पर कोई आश्चर्य नहीं हुआ है। उन्होंने सरकार पर भ्रष्टाचार से मुकाबला करने की बजाए बली का बकरा तलाशने और शांतिपूर्ण विरोध प्रदर्शन को रोकने का आरोप लगाया।  आडवाणी ने कहा,  मुझे इस घटनाक्रम पर कोई आश्चर्य नहीं हुआ है। सरकार इसी दिशा में आगे बढ़ रही है। वह भ्रष्टाचार से निपटने और जिम्मेदारी स्वीकार करने की बजाए बली का बकरा ढूंढ रही है और शांतिपूर्ण विरोध प्रदर्शन पर अंकुश लगा रही है। आडवाणी आज सामाजिक कार्यकर्ता अन्ना हजारे को अनशन शुरू करने से पहले पुलिस की ओर से हिरासत में लिए जाने के बारे में पूछ गए प्रश्न का उत्तर दे रहे थे।